**«Шал ақын ауданының Ветеринариялық станциясы»**

**ШЖҚ МКК директорының**

**2021 жылғы 10 ақпанындағы**

**№ 6 бұйрығымен бекітілді**

**Сыбайлас жемқорлыққа қарсы стандарт**

1. **Қоғамдық қатынас саласының атауы** ветеринария.
2. **Сыбайлас жемқорлыққа қарсы стандартты әзірлеушінің атауы** «Шал ақын ауданының Ветеринарлық станциясы» ШЖҚ МКК.
3. **Қоғамдық қатынастардың жеке саласында жұмыс істейтін адамдардың (іс-әрекет) мінез-құлық қағидалары**

**3.1 сыбайлас жемқорлыққа қарсы стандартпен қозғалатын салада жеке және заңды тұлғалардың құқықтары мен заңды мүдделерін іске асыру кезінде «Шал ақын ауданының Ветеринариялық станциясы» ШЖҚ МКК қызметкерлері:**

1) заңдылық, әдептілік қағидатын, Қазақстан Республикасы Конституциясының, заңдарының және өзге де нормативтік құқықтық актілерінің талаптарын басшылыққа алуға;

2) жеке және заңды тұлғалардың құқықтарын, бостандықтары мен заңды мүдделерiн сақтау мен қорғауды қамтамасыз етуге, Қазақстан Республикасының заңнамасында белгiленген тәртiппен және мерзiмде олардың өтініштерін қарауға, олар бойынша қажеттi шаралар қолдануға;

3) Қазақстан Республикасының заңдарында көзделген жағдайларды қоспағанда, лауазымдық өкілеттіктерін орындау барысында алынған, азаматтардың жеке өмiрiн, намысы мен арына қатысты мәліметтерді жарияламауға және олардан осындай ақпарат берудi талап етпеуге;

3.1) Қазақстан Республикасының заңдарында көзделген жағдайларды қоспағанда, қызметтік міндеттерін орындау нәтижесінде алынған және коммерциялық, салық немесе заңмен қорғалатын өзге де құпиядан тұратын ақпаратты жарияламауға және (немесе) таратпауға;

4) тікелей басшысын не өзі жұмыс істейтін ұйымның басшылығын туындаған мүдделер қақтығысы немесе оның туындау мүмкіндігі туралы оған бұл жөнінде белгілі болған сәтте жазбаша хабардар етуге;

4.1) мүдделер қақтығысын болдырмау және реттеу жөнінде тиісті шаралар қолдануға;

5) белгілі болған сыбайлас жемқорлық құқық бұзушылық жағдайлары туралы басшылыққа және (немесе) құқық қорғау органдарына дереу мәлімдеуге;

6) қызметтік әрекетін жүзеге асыру кезінде қызмет бабын теріс пайдалануға, төрешілдік пен сөзбұйдаға салу көріністеріне, сондай-ақ дөрекілік пен біржақтылық көріністеріне жол бермеуге;

7) өзінің лауазымдық өкілеттіктерін және онымен байланысты мүмкіндіктерін жеке мүліктік және мүліктік емес пайда алу үшін пайдаланбауға;

8) мемлекет мүддесіне нұқсан келтіретін, жергілікті мемлекеттік басқару және өзін-өзі басқару органдарының жұмыс істеу тиімділігіне кедергі жасайтын немесе тиімділігін төмендететін іс-әрекеттерге қарсы тұруға;

9) жоғары кәсіби жұмыс үшін қажетті күш-жігерін салуға, қойылған міндеттерді шешудің оңтайлы да үнемді және өзге де құзыреттілік әдістерін қолдануға;

10) жеке және заңды тұлғалардың құқықтары мен заңды мүдделерін қозғайтын шешімдерді қабылдаудың ашықтығын қамтамасыз етуге міндетті.

**3.2. өз құзыреті шеңберінде басқарушылық және өзге шешімдерді даярлау және қабылдау кезінде «Шал ақын ауданының Ветеринарлық станциясы» ШЖҚ МКК қызметкерлері:**

1) сыбайлас жемқорлық құқық бұзушылыққа төзбестік танытуға;

2) кәсіби (қызметтік) әдеп сақтауға;

2.1) бағынысты қызметкерлерге қатысты негізсіз айыптауларға, дөрекілік, адамдық қадір-қасиетін кемсіту, әдепсіздік, орынсыз мінез-құлық фактілеріне жол бермеуге;

2.2) бағынысты қызметкерлерге қатысты олардың қызметіне ықпал етуге қызметтік жағдайын пайдалануға жол бермеуге және құқыққа қарсы қылықтарды жасауға мәжбүрлемеуге;

2.3) адал, әділ, қарапайым болуға, жалпы қабылданған моральдық-әдептілік нормаларды сақтауға, азаматтармен және әріптестерімен қарым-қатынаста сыпайылық пен әдептілік танытуға;

2.4) өзінің іс-әрекетімен және мінез-құлқымен қоғам тарапынан айтылатын сынға себепкер болмауға, сынағаны үшін қудалауға жол бермеуге, орынды сынды кемшіліктерді жою мен өзінің қызметін жақсарту үшін пайдалануға;

2.5) іскерлік әдепті және ресми мінез-құлық қағидаларын сақтауға;

3) қызметтік міндеттерін атқару кезінде құпиялылықты сақтауға, қызметтік және мемлекеттік құпияны қамтамасыз етуге;

4) лауазымдық міндеттерін атқару кезінде жеке және заңды тұлғаларға артықшылық көрсетпеуге, олардың ықпалынан тәуелсіз болуға;

5) жеке сипаттағы мәселелерді шешу кезінде мемлекеттік органдардың, ұйымдардың, мемлекеттік қызметшілер мен өзге де адамдардың қызметіне ықпал ету үшін өзінің қызметтік жағдайын пайдаланбауға;

6) еңбек тәртібін бұлжытпай сақтауға, берілген өкілеттіктерді тиімді иеленуге; өзінің қызметтік міндеттерін адал, турашыл және сапалы атқаруға; жұмыс уақытын ұтымды пайдалануға;

7) басшылардың тапсырмаларын орындау барысында тек объективті де анық мәліметтер беруге міндетті.

**3.3. нормативтік құқықтық актілердің жобаларын даярлау кезінде «Шал ақын ауданының Ветеринарлық станциясы» қызметкерлері:**

1) салалық заңнамада Қазақстан Республикасының заңнамасына қайшы сыбайлас жемқорлық сипаты бар құқық нормаларын, сондай-ақ сыбайлас жемқорлық құқық бұзушылықтар (сыбайлас жемқорлық тәуекелдер) жасауға ықпал ететін жағдайлар мен себептерді анықтау мақсатында нормативтік құқықтық актілерге құқықтық мониторинг жүргізуге;

2) Қазақстан Республикасының заңнамасында белгіленген мерзімде нормативтік құқықтық және құқықтық актілер әзірлеуге;

3) мемлекеттік және өзге де органдар мен ұйымдардың қолданыстағы салалық заңнаманы жетілдіру жөніндегі ұсыныстарын ескеруге;

4) азаматтардың құқықтарына, бостандықтары мен міндеттеріне қатысты мүдделерін қозғайтын нормативтік құқықтық актілердің жобаларын қоғамдық кеңестердің қарауына жолдауға;

5) халық тарапынан дәйекті сынға жол бермеу мақсатында нормативтік құқықтық актілерді қарау кезінде жұртшылықтың қатысуын қамтамасыз етуге;

6) мемлекеттік қызмет көрсету сапасын арттыру бойынша тұрақты түрде шаралар қабылдауға, мемлекеттік көрсетілетін қызметтердің тұтынушысы ретінде толығымен халықтың сұранысына бағдар ұстануға міндетті.

**3.4. тіршілік әрекеті саласы спецификасына байланысты туындайтын өзге қарым-қатынастар кезінде «Шал ақын ауданының Ветеринарлық станциясы» ШЖҚ МКК қызметкерлері:**

1) мүліктің сақталуын қамтамасыз етуге, меншікті, автокөлік құралдарын қоса алғанда, ұтымды, тиімді және тек қызметтік мақсатта ғана пайдалануға;

2) ұжымда іскерлік өзара қарым-қатынасты әрі сындарлы ынтымақтастықты орнату мен нығайтуға ықпал етуге;

3) қызметтік міндеттерін тиімді атқару үшін өзінің кәсіби деңгейі мен біліктілігін арттыруға;

4) Қазақстан Республикасының салық заңнамасында айқындалған нысанда, тәртіппен және мерзімде кірістер мен мүлік туралы декларацияны табыс етуге;

5) Қазақстан халқының бірлігі мен елдегі ұлтаралық келісімді нығайтуға ықпал етуге, мемлекеттік және басқа тілдерге, Қазақстан халқының салт-дәстүрлеріне құрметпен қарауға;

6) жасағаны үшін заңнамада тәртіптік, әкімшілік немесе қылмыстық жауаптылық көзделген құқық бұзушылықтар мен теріс қылықтарды жасауға жол бермеуге;

7) жалпы қабылданған моральдық-әдептілік нормаларын ұстануға, қоғамға жат мінез-құлық, оның ішінде қоғамдық орындарда адамның қадiр-қасиетiн және қоғамдағы адамгершілікке нұқсан келтіретін масаң күйде болу жағдайларына жол бермеуге міндетті.

**4. «Шал ақын ауданының Ветеринарлық станциясы»ШЖҚ МКК қызметкерлері өз функционалдық міндеттерін жүзеге асыру кезінде, атап айтқанда:**

**1) денсаулық сақтау саласындағы уәкілетті мемлекеттік органмен бірлесе отырып, халық денсаулығын жануарлар мен адамға ортақ аурулардан қорғауды ұйымдастыру және өзара ақпарат алмасуды жүзеге асыру кезінде;**

**2) аудан аумағында орналасқан екі және одан көп ауылдық округтерде жануарлардың жұқпалы аурулары пайда болған жағдайда, тиісті аумақтың бас мемлекеттік ветеринариялық-санитариялық инспекторының ұсынуы бойынша карантинді немесе шектеу iс-шараларын белгілеу туралы шешім жобасын әзірлеу кезінде;**

**3) осы аудан аумағында орналасқан екі және одан көп ауылдық округтерде пайда болған жануарлардың жұқпалы ауруларының ошақтарын жою жөнінде ветеринариялық іс-шаралар кешені жүргізілгеннен кейін тиісті аумақтың бас мемлекеттік ветеринариялық-санитариялық инспекторының ұсынуы бойынша шектеу іс-шараларын немесе карантинді тоқтату туралы шешім жобасын әзірлеу кезінде;**

**4) ветеринария саласындағы уәкілетті орган белгілеген тәртіппен аумақты аймақтарға бөлу туралы шешім шығару кезінде;**

**5) ветеринария саласындағы мемлекеттік саясатты іске асыру кезінде;**

**6) Қазақстан Республикасының рұқсаттар және хабарламалар туралы заңнамасына сәйкес жануарлардан алынатын өнім мен шикізатқа ветеринариялық-санитариялық сараптаманы лицензиялау үшін құжаттар дайындау кезінде;**

**7) ветеринария саласындағы уәкілетті органмен келісім бойынша тиісті әкімшілік-аумақтық бірліктің аумағында ветеринариялық-санитариялық қауіпсіздікті қамтамасыз ету жөніндегі ветеринариялық іс-шаралар жоспарын әзірлеу кезінде;**

**8) тиісті әкімшілік-аумақтық бірліктің аумағында ветеринариялық-санитариялық қауіпсіздікті қамтамасыз ету жөніндегі ветеринариялық іс-шаралар жүргізуді ұйымдастыру кезінде;**

**9) ветеринариялық препараттардың республикалық қорын қоспағанда, жануарлардың аса қауіпті ауруларының профилактикасына арналған ветеринариялық препараттарды сақтауды, оларды аудандардың (облыстық маңызы бар қалалардың) жергілікті атқарушы органдарына тасымалдауды (жеткізуді) ұйымдастыру кезінде;**

**10) ауыл шаруашылығы жануарларын бірдейлендіру жөніндегі дерекқордың жүргізілуін ұйымдастыру кезінде;**

**12) эпизоотия ошақтары пайда болған жағдайда оларды зерттеп-қарауды жүргізу кезінде;**

**13) эпизоотологиялық зерттеп-қарау актісін беру кезінде;**

**14) ветеринариялық есепке алу мен есептілікті жинақтау, талдау және оларды ветеринария саласындағы уәкілетті органға ұсыну кезінде;**

**15) жануарлардың энзоотиялық ауруларының профилактикасы мен диагностикасына арналған ветеринариялық препараттарды, олардың профилактикасы мен диагностикасы жөніндегі қызметтерді мемлекеттік сатып алуды жүзеге асыру, оларды сақтауды және аудандардың жергілікті атқарушы органдарына тасымалдауды (жеткізуді) ұйымдастыру кезінде;**

**16) уәкілетті орган бекіткен тізбе бойынша жануарлардың аса қауіпті ауруларының, сондай-ақ жануарлардың энзоотиялық және басқа да ауруларының профилактикасы, биологиялық материал сынамаларын алу және оларды диагностикалау үшін жеткізу бойынша ветеринариялық іс-шаралардың орындалуын қамтамасыз ету кезінде;**

**17) ветеринария мәселелері бойынша халықтың арасында ағарту жұмыстарын ұйымдастыру және жүргізу кезінде;**

**18) ауыл шаруашылығы жануарларын бірдейлендіру жөнiндегі іс-шаралар жүргізуді ұйымдастыру кезінде;**

**19) жануарлар өсіруді, жануарларды, жануарлардан алынатын өнімдер мен шикізатты дайындауды (союды), сақтауды, қайта өңдеуді және өткізуді жүзеге асыратын өндіріс объектілерін, сондай-ақ ветеринариялық препараттарды, жемшөп пен жемшөп қоспаларын өндіру, сақтау және өткізу жөніндегі ұйымдарды пайдалануға қабылдайтын мемлекеттік комиссияларды ұйымдастыру кезінде;**

**20) профилактикасы мен диагностикасы бюджет қаражаты есебінен жүзеге асырылатын жануарлардың энзоотиялық ауруларының тізбесін бекіту кезінде;**

**21) «Рұқсаттар және хабарламалар туралы» Қазақстан Республикасының Заңына сәйкес жеке және заңды тұлғалардан ветеринария саласындағы кәсіпкерлік қызметті жүзеге асырудың басталғаны немесе тоқтатылғаны туралы хабарламалар қабылдау, сондай-ақ рұқсаттар мен хабарламалардың мемлекеттік электрондық тізілімін жүргізу кезінде;**

**22) мал қорымдарын (биотермиялық шұңқырларды) салуды, реконструкциялауды ұйымдастыру және оларды күтіп-ұстауды қамтамасыз ету кезінде;**

**23) облыстың жергілікті өкілді органына бекіту үшін жануарларды асырау қағидаларын, иттер мен мысықтарды асырау және серуендету қағидаларын, қаңғыбас иттер мен мысықтарды аулау және жою қағидаларын, жануарларды асыраудың санитариялық аймақтарының шекараларын белгілеу жөнінде ұсыныстар енгізу кезінде;**

**24) мүдделі тұлғаларға жүргізіліп жатқан ветеринариялық іс-шаралар туралы ақпарат беруді ұйымдастыру және қамтамасыз ету кезінде;**

**25) жануарлардың саулығы мен адамның денсаулығына қауіп төндіретін жануарларды, жануарлардан алынатын өнім мен шикізатты алып қоймай залалсыздандыру (зарарсыздандыру) және қайта өңдеу кезінде;**

**26) жануарлардың саулығы мен адамның денсаулығына қауіп төндіретін, алып қоймай залалсыздандырылған (зарарсыздандырылған) және қайта өңделген жануарлардың, жануарлардан алынатын өнім мен шикізаттың құнын иелеріне өтеу кезінде;**

**27) ауру жануарларды санитариялық союды ұйымдастыру кезінде;**

**28) жануарлар өсіруді, жануарларды, жануарлардан алынатын өнімдер мен шикізатты дайындауды (союды), сақтауды, қайта өңдеуді және өткізуді жүзеге асыратын өндіріс объектілерін, сондай-ақ ветеринариялық препараттарды, жемшөп пен жемшөп қоспаларын өндіру, сақтау және өткізу жөніндегі ұйымдарды пайдалануға қабылдайтын мемлекеттік комиссияларға қатысу кезінде;**

**29) мал қорымдарының (биотермиялық шұңқырлардың) тізіліміне енгізу үшін мал қорымдары (биотермиялық шұңқырлар) туралы деректерді (мәліметтерді) жинауды ұйымдастыру және жинақтау кезінде;**

**30) жергілікті мемлекеттік басқару мүддесінде Қазақстан Республикасының заңнамасымен жергілікті атқарушы органдарға жүктелетін өзге де өкілеттіктерді жүзеге асыру кезінде сыбайлас жемқорлыққа қарсы заңнаманы сақтауға міндетті.**